CELEX: 
Language: bg
Date: 2019-11-28 00:00:00
Title: РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА относно подробните задължения на доставчиците на Европейската услуга за електронно пътно таксуване, минималното съдържание на заявлението за област на Европейската услуга за електронно пътно таксуване, електронните интерфейси, изискванията за съставните елементи на оперативната съвместимост и за отмяна на Решение 2009/750/ЕО

ЕВРОПЕЙСКА
                         КОМИСИЯ
                                                Брюксел, 28.11.2019 г.
                                                C(2019) 9080 final
           РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА
                                от 28.11.2019 година
     относно подробните задължения на доставчиците на Европейската услуга за
   електронно пътно таксуване, минималното съдържание на заявлението за област
        на Европейската услуга за електронно пътно таксуване, електронните
   интерфейси, изискванията за съставните елементи на оперативната съвместимост
                        и за отмяна на Решение 2009/750/ЕО
BG                                                                              BG
 ---pagebreak---               РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА
                                          от 28.11.2019 година
       относно подробните задължения на доставчиците на Европейската услуга за
     електронно пътно таксуване, минималното съдържание на заявлението за област
          на Европейската услуга за електронно пътно таксуване, електронните
    интерфейси, изискванията за съставните елементи на оперативната съвместимост
                                и за отмяна на Решение 2009/750/ЕО
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива (ЕС) 2019/520 на Европейския парламент и на Съвета от
   19 март 2019 година за оперативната съвместимост на електронни системи за пътно
   таксуване и за улесняване на трансграничния обмен на информация за неплащане на
   пътни такси в Съюза 1, и по-специално член 5, параграф 11, член 6 параграф 9, член 14
   параграф 3, член 15 параграф 6 и член 15 параграф 7 от нея,
   След консултация с Комитета за електронно пътно таксуване,
   като има предвид, че:
   (1)    За да се допълни законодателната рамка за осигуряване на оперативната
          съвместимост на електронните системи за пътно таксуване, е необходимо да се
          определят подробни изисквания по отношение на задълженията на доставчиците
          на Европейската услуга за електронно пътно таксуване (ЕУЕПТ), съдържанието
          на заявлението за областта на ЕУЕПТ, електронните интерфейси и изискванията
          за съставните елементи на оперативната съвместимост.
   (2)    За да се избегнат операционни проблеми в системата за ЕУЕПТ, от доставчиците
          на ЕУЕПТ следва да се изисква да наблюдават предоставяните от тях услуги и
          да си сътрудничат със структурата, събираща пътната такса, при провеждане на
          изпитвания на системите за таксуване.
   (3)    Доставчиците на ЕУЕПТ следва да предоставят конкретни данни на структурата,
          събираща пътна такса, за да може да се извършва проверка на изчислението на
          прилаганата такса.
   (4)    За да осигурят гладкото функциониране на системата за ЕУЕПТ, доставчиците
          на ЕУЕПТ следва да предоставят техническа помощ за идентифицирането на
          бордовото оборудване.
   (5)    Когато предвидените в настоящия регламент мерки включват обработване на
          лични данни, те следва да се прилагат в съответствие с правото на Съюза
          относно защитата на личните данни и неприкосновеността на личния живот и
          по-специално с Регламент (ЕС) 2016/679 на Европейския парламент и на Съвета2
   1
          ОВ L 91, 29.3.2019 г., стр. 45.
   2
          Регламент (ЕС) 2016/679 на Европейския парламент и на Съвета от 27 април 2016 г. относно
          защитата на физическите лица във връзка с обработването на лични данни и относно свободното
          движение на такива данни и за отмяна на Директива 95/46/ЕО (ОВ L 119, 04.05.2016 г., стр. 1).
BG                                                  1                                                   BG
 ---pagebreak---         и, когато е приложимо, с Директива 2002/58/EО на Европейския парламент и на
        Съвета3. За тази цел от доставчиците на ЕУЕПТ следва да не се изисква да
        предоставят на структурите, събиращи пътни такси, повече данни, отколкото е
        необходимо за осигуряване на правилното функциониране на ЕУЕПТ.
   (6)  За да бъде предоставена подходяща информация на ползвателите,
        фактурирането следва да отразява прозрачно различните елементи на услугата и
        стойността на таксата.
   (7)  Следва да се определи минималното съдържание на заявлението за областта на
        ЕУЕПТ, за да се осигури достатъчна яснота на доставчиците за съответната
        област на пътно таксуване.
   (8)  Безпроблемното функциониране на ЕУЕПТ изисква минимално ниво на
        хармонизиране на електронните интерфейси и функционирането на
        интерфейсите между страните, по-специално между структурите, събиращи
        пътни такси, и доставчиците на ЕУЕПТ.
   (9)  Следва да се определят конкретни инфраструктурни изисквания, за да се даде
        възможност за правилна комуникация и функциониране на оборудването на
        участващите страни и да се постигне гладко и сигурно функциониране на
        оперативната съвместимост на ЕУЕПТ и правоприлагането.
   (10) За по-голяма ефективност на процеса на акредитация на доставчиците на ЕУЕПТ
        е необходимо известно хармонизиране на процедурата за оценка на
        съответствието със спецификациите и годността за ползване на съставните
        елементи на оперативната съвместимост в различните области на ЕУЕПТ. Затова
        е необходимо да се определи процедура, която да включва съдържанието и
        формата на ЕО декларациите.
   (11) За да се осигури съгласуваността на правната рамка и правилното
        функциониране на системата на ЕУЕПТ, Решение 2009/750/ЕО на
        Комисията4следва да бъде отменено от датата, на която Директива (ЕС) 2019/520
        трябва да бъде транспонирана във всички държави членки, като това е и датата,
        от която започват да се прилагат настоящият регламент и посочените в
        цитираната директива делегирани актове.
   (12) Мерките, предвидени в настоящия регламент, са в съответствие със становището
        на Комитета за електронно пътно таксуване, посочен в член 31, параграф 1 от
        Директива (ЕС) 2019/520.
   3
        Директива 2002/58/ЕО на Европейския парламент и на Съвета от 12 юли 2002 г. относно
        обработката на лични данни и защита на правото на неприкосновеност на личния живот в
        сектора на електронните комуникации (ОВ L 201, 31.7.2002 г., стр. 37),
   4
        Решение 2009/750/ЕО на Комисията от 6 октомври 2009 г. за определяне на Европейската услуга
        за електронно пътно таксуване на такса за изминато разстояние и нейните технически елементи,
        ОВ L 268, 13.10.2009 г., стр. 11.
BG                                                2                                                  BG
 ---pagebreak---    ПРИЕ НАСТОЯЩИЯ РЕГЛАМЕНТ:
                                         Член 1
                                        Обхват
   Настоящият регламент определя подробните задължения на доставчиците на ЕУЕПТ,
   информацията относно минималното съдържание на заявлението за областта на
   ЕУЕПТ, спецификациите за електронните интерфейси между съставните елементи на
   оперативната съвместимост, изискванията за тези съставни елементи, и процедурата,
   която трябва да прилагат държавите членки за оценка на съответствието със
   спецификациите и годността за ползване на съставните елементи на оперативна
   съвместимост.
                                         Член 2
                    Подробни задължения на доставчиците на ЕУЕПТ
   1.     За да наблюдават изпълнението на предоставяните от тях услуги, доставчиците
          на ЕУЕПТ въвеждат проверени операционни процедури, които предвиждат
          подходящи мерки при операционни проблеми или нарушения по отношение на
          надеждността.
   2.     Доставчиците на ЕУЕПТ контролират наличието на спътникови
          локализационни данни за навигация и позициониране в системи, базирани на
          Глобалната навигационна спътникова система. Те информират структурите,
          събиращи пътни такси, за евентуалните затруднения при установяването на
          данни от декларацията за пътните такси, свързани с приемането на спътникови
          сигнали.
   3.     Структурата, събираща пътни такси, може да изиска сътрудничество от
          доставчик на ЕУЕПТ при провеждане на непредизвестени и подробни
          изпитвания на системата за събиране на пътни такси, включващи превозни
          средства, движещи се в настоящия или в близък минал момент в
          областта/областите на ЕУЕПТ на структурата, събираща пътни такси. Броят на
          превозните средства, подложени на такива изпитвания на година за даден
          доставчик на ЕУЕПТ, е съобразен със средногодишния трафик или прогнози за
          трафика на доставчика на ЕУЕПТ в областта/областите на ЕУЕПТ на
          структурата, събираща пътни такси.
   4.     Освен, ако не е договорено друго, доставчикът на ЕУЕПТ предоставя на
          структурата, събираща пътни такси, следната информация, която е необходима
          за прилагането на пътни такси по отношение на превозните средства на
          ползвателите на ЕУЕПТ, или която позволява на структурата, събираща пътна
          такса, да провери изчисляването на пътната такса, която доставчиците на
          ЕУЕПТ прилагат по отношение на превозните средства на ползвателите на
          ЕУЕПТ:
          а)    регистрационния номер на превозното средство на ползвателя на ЕУЕПТ,
                включително международния код на държавата от регистрационния
                номер;
          б)    идентификатор на сметката на ползвателя на ЕУЕПТ;
          в)    идентификатор на бордова апаратура, ако сe използва в област на ЕУЕПТ;
BG                                         3                                           BG
 ---pagebreak---       г)   параметрите за класифициране на превозните средства, необходими за
           установяване на приложимата тарифа.
      Обменът на данни трябва да е в съответствие с разпоредбите на приложение I
      от настоящия регламент за изпълнение.
   5. Доставчиците на ЕУЕПТ предоставят подходящо обслужване и техническа
      помощ, за да се осигури правилното индивидуално конфигуриране на
      бордовата апаратура. Доставчиците на ЕУЕПТ са отговорни за фиксираните
      параметри за класифициране на превозните средства, които се съхраняват в
      бордовата апаратура или в техния бек офис. Променливите параметри за
      класифициране на превозните средства, които могат да варират между
      различните пътувания или в рамките на едно пътуване и за които се предвижда
      да бъдат въвеждани в самото превозно средство, се конфигурират чрез
      подходящ интерфейс човек—машина.
   6. Където е приложимо, издадените от доставчиците на ЕУЕПТ фактури на
      ползвателите на ЕУЕПТ ясно разграничават таксите за услугата, начислени от
      доставчиците на ЕУЕПТ, от дължимите пътни такси и посочват като минимум,
      ако ползвателят не възразява, времето и мястото на възникване на пътните
      такси, както и състава на специфичните пътни такси за конкретния ползвател.
   7. Доставчиците на ЕУЕПТ информират незабавно ползвателите на ЕУЕПТ за
      всеки случай на недекларирана пътна такса във връзка с неговата сметка и
      предлагат възможност за отстраняване на нередността преди предприемането
      на принудителни мерки, когато такава е предвидена съгласно националното
      законодателство.
                                      Член 3
                          Заявление за област на ЕУЕПТ
      Заявлението за област на ЕУЕПТ, посочено в член 6, параграф 2 от
      Директива (ЕС) 2019/520, съдържа като минимум елементите, изброени в
      приложение II към настоящия регламент за изпълнение, и спазва изискванията,
      предвидени в посоченото приложение.
                                      Член 4
           Задачи на заинтересованите страни и интерфейси в ЕУЕПТ
   1. Структурите, събиращи пътна такса, и доставчиците на ЕУЕПТ въвеждат общи
      интерфейси и прилагат протоколи за комуникация в съответствие с
      изискванията на приложение I от настоящия регламент за изпълнение.
      Посредством оперативно съвместими комуникационни канали доставчиците на
      ЕУЕПТ предоставят на структурите, събиращи пътната такса, защитена
      информация във връзка с начисляването на пътна такса и
      контрола/правоприлагането в съответствие с приложимите технически
      спецификации.
   2. Доставчиците на ЕУЕПТ осигуряват на структурите, събиращи пътна такса,
      възможност за лесна и еднозначна проверка дали превозните средства,
      движещи се в тяхната област на ЕУЕПТ и твърдящи, че използват ЕУЕПТ, са
BG                                       4                                        BG
 ---pagebreak---           наистина оборудвани с одобрена и правилно функционираща бордова
          апаратура за ЕУЕПТ, която предоставя вярна информация.
   3.     Бордовата апаратура за ЕУЕПТ осигурява интерфейс човек—машина, който
          показва на ползвателя дали бордовата апаратура функционира правилно, и
          интерфейс за деклариране на променливите параметри на пътната такса, а също
          и за указване на техните стойности.
                                          Член 5
                 Съответствие със спецификациите и годност за ползване
          Съответствието със спецификациите и годността за ползване на съставните
          елементи на оперативната съвместимост се оценяват в съответствие с
          приложение III от настоящия регламент за изпълнение.
                                          Член 6
                                         Отмяна
         Решение 2009/750/ЕО се отменя, считано от 19 октомври 2021 г.
                                          Член 7
         Настоящият регламент влиза в сила на двадесетия ден след деня на
         публикуването му в Официален вестник на Европейския съюз. Той се прилага от
         19 октомври 2021 г.
         Настоящият регламент е задължителен в своята цялост и се прилага пряко във
         всички държави членки.
   Съставено в Брюксел на 28.11.2019 година.
                                          За Комисията
                                          Председател
                                          Ursula VON DER LEYEN
BG                                           5                                        BG
 ---documentbreak---                          ЕВРОПЕЙСКА
                         КОМИСИЯ
                                              Брюксел, 28.11.2019 г.
                                              C(2019) 9080 final
                                              ANNEXES 1 to 3
                                  ПРИЛОЖЕНИЯ
                                        към
           РЕГЛАМЕНТ ЗА ИЗПЪЛНЕНИЕ (ЕС) …/... НА КОМИСИЯТА
     относно подробните задължения на доставчиците на Европейската услуга за
   електронно пътно таксуване, минималното съдържание на заявлението за област
        на Европейската услуга за електронно пътно таксуване, електронните
   интерфейси, изискванията за съставните елементи на оперативната съвместимост
                        и за отмяна на Решение 2009/750/ЕО
BG                                                                              BG
 ---pagebreak---                                         ПРИЛОЖЕНИЕ I
      ИНТЕРФЕЙСИ НА ЕВРОПЕЙСКАТА УСЛУГА ЗА ЕЛЕКТРОННО ПЪТНО
                                     ТАКСУВАНЕ (ЕУЕПТ)
   Доставчиците на европейската услуга за електронно пътно таксуване (ЕУЕПТ) и
   структурите, събиращи пътна такса, използват следните електронни интерфейси:
   1.      Крайпътни електронни радиоинтерфейси между бордовата апаратура на
           доставчика на ЕУЕПТ и стационарната или подвижната апаратура на
           структурата, събираща пътна такса. Стандартизираните крайпътни интерфейси
           между бордовата апаратура и стационарната или подвижна крайпътна
           апаратура на структурата, събираща пътна такса, обезпечават като минимум:
           а)    трансакции за таксуване през специализирани съобщителни системи с
                 малък обсег на действие (DSRC), които отговарят на следните
                 изисквания:
                 i) бордовата апаратура на доставчиците на ЕУЕПТ поддържа стандарт
                 EN 15509:20141, както и клаузите на ETSI ES 200674-1 V2.4.12, които се
                 отнасят до оперативната съвместимост;
                 ii) стационарната и подвижна апаратура на структурите, събиращи пътна
                 такса, поддържа стандарт EN 15509:2014. В Италия, вместо това,
                 стационарната и подвижна апаратура на структурите, събиращи пътна
                 такса, може да поддържа клаузите за оперативна съвместимост на
                 ETSI ES 200674-1 V2.4.1;
           б)    проверка на съответствието на трансакциите в реално време, съобразена
                 със стандарт EN ISO 12813:20153;
           в)    подобряване на локализацията (когато е приложимо), съобразено със
                 стандарт EN ISO 13141:20154.
           Бордовата апаратура за ЕУЕПТ отговаря на изискванията на точки 1(а), 1(б) и
           1(в). Бордовата апаратура за ЕУЕПТ, предвидена за ползватели на леки
           превозни средства трябва да отговаря на разпоредбите, посочени в точка 1(а),
           както е посочено в Член 3, параграф 6 от Директива (ЕС) 2019/520.
           Структурите, събиращи пътна такса, могат да прилагат всяка от разпоредбите,
           посочени в точки 1(а), 1(б) и 1(в) и точка 2 в своята крайпътна стационарна или
           подвижна апаратура според нуждите си.
           Когато структурата, събираща пътна такса, въвежда нова версия на стандарт за
           интерфейс между крайпътната апаратура и бордовата апаратура, за ограничен
           период интерфейсът продължава да обезпечава предишната версия на
           стандарта, за да осигури непрекъсната съвместимост на своята система за
   1
         Електронно събиране на такси. Профил на приложение на оперативна съвместимост за DSRC
   2
         Интелигентни транспортни системи (ИТС); Телематика за автомобилния транспорт и пътното
         движение (RTTT); Специализирани съобщителни системи с малък обсег на действие (DSRC);
         Част 1: Технически характеристики и методи за изпитване на апаратура за високоскоростно
         предаване на данни (HDR), работеща в радиочестотната лента 5,8 GHz за промишлени, научни и
         медицински (ISM) цели.
   3
         Електронно събиране на такси. Съобщаване на резултатите от проверка за съответствие на
         автономни системи
   4
         Електронно събиране на такси. Комуникация за подобряване локализацията на автономни
         системи
BG                                                1                                                 BG
 ---pagebreak---       електронно пътно таксуване с бордовите апаратури в експлоатация.
      Продължителността на този период се публикува от структурата, събираща
      пътна такса, в нейното заявление за областта на ЕУЕПТ и не може да бъде по-
      кратка от две години.
   2. Системи за електрооптично изображение при крайпътната стационарна и
      подвижна апаратура на структурата, събираща пътна такса, които осигуряват
      начин за автоматично разпознаване на регистрационния номер (ANPR), в
      системи за събиране пътни такси, при които не се изисква монтирането и
      използването на бордова апаратура.
   3. Електронни интерфейси между съответните бек офис системи.
      Структурите, събиращи пътна такса, прилагат само тези аспекти на
      интерфейса, които са свързани с технологията, използвана в областта на
      ЕУЕПТ, за която отговарят (GNSS, DSRC и/или ANPR).
      3.1. Следните интерфейси за бек офиси се прилагат и от доставчици на
      ЕУЕПТ, и от структури, събиращи пътна такса, независимо от технологията,
      използвана в съответната област на ЕУЕПТ за пътно таксуване;
           а)    обмен на информация за обезпечаване третирането на изключения
                 от структури, събиращи пътна такса, за доставчици на ЕУЕПТ.
           б)    обмен на списъци, отнасящи се до ползватели на ЕУЕПТ от
                 доставчици на ЕУЕПТ и от структури, събиращи пътна такса.
           в)    обмен на обекти за доверителни отношения на домейна.
           г)    обмен на данни, необходими за пътната такса.
           д)    по избор, обмен на искания за плащане съгласно избрания модел за
                 стопанска дейност.
      3.2. Следните интерфейси за бек офиси се прилагат допълнително както от
      доставчици на ЕУЕПТ, така и от структури, събиращи пътна такса, за области
      на ЕУЕПТ, които прилагат GNSS технология:
           а)    представяне и потвърждаване на декларации за пътни такси чрез
                 Глобалната навигационна спътникова система (GNSS).
           б)    по избор, обмен на съобщения за плащане съгласно избрания модел
                 за стопанска дейност.
           в)    по избор, обмен на информация за фактурирането съгласно
                 избрания модел за стопанска дейност.
      3.3. Следните интерфейси за бек офиси се прилагат допълнително както от
      доставчици на ЕУЕПТ, така и от структури, събиращи пътна такса, за области
      на ЕУЕПТ, които прилагат DSRC технология:
           а)    обмен на информация за фактуриране.
           б)    по избор, обмен на искания за плащане въз основа на трансакции за
                 таксуване през специализирани съобщителни системи с малък обсег
                 на действие (DSRC).
      3.4. Следните интерфейси за бек офиси се прилагат допълнително както от
      доставчици на ЕУЕПТ, така и от структури, събиращи пътна такса, за области
      на ЕУЕПТ, които прилагат ANPR технология:
BG                                      2                                          BG
 ---pagebreak---             а)    по избор, обмен на информация за фактурирането.
            б)    по избор, обмен на искания за плащане въз основа на трансакции за
                  таксуване през ANPR.
      Електронните интерфейси за схеми, базирани на DSRC и GNSS между
      съответните бек офис системи на структурата, събираща пътна такса, и тези на
      доставчика на ЕУЕПТ са в съответствие със стандарт CEN/TS 16986:20165,
      коригиран с CEN/TS 16986:2016/AC:2017, най-късно пет години след началната
      дата на прилагане на настоящия регламент за изпълнение. Когато структурата,
      събираща пътна такса, или доставчикът на ЕУЕПТ въвеждат нова версия на
      стандарт, те продължават да поддържат за ограничен период, не по-кратък от
      две години, обмен на данни, съвместим с предишната версия на стандарта, за
      да се осигури непрекъсната съвместимост на бек офисите.
   5
     Електронно събиране на такси. Профил за прилагане на оперативна съвместимост при обмен на
     информация между предоставяне на услуги и зареждане на тол такси
BG                                           3                                                 BG
 ---pagebreak---                                     ПРИЛОЖЕНИЕ II
         МИНИМАЛНО СЪДЪРЖАНИЕ НА ЗАЯВЛЕНИЕТО ЗА ОБЛАСТ НА
        ЕВРОПЕЙСКАТА УСЛУГА ЗА ЕЛЕКТРОННО ПЪТНО ТАКСУВАНЕ
   Заявлението за област на европейската услуга за електронно пътно таксуване (ЕУЕПТ)
   съдържа следната информация:
   1.     Раздел относно процедурните условия,            които    трябва   да  не   са
          дискриминационни и да съдържат най-малко:
          а)    политиката относно трансакциите за пътно таксуване, (включително
                параметри на разрешението, данни, необходими за пътната такса, черни
                списъци);
          б)    процедурите и споразумението за нивото на обслужване, включително
                формат за предоставяне на данни от декларацията за пътна такса или
                информация за фактуриране, срокове и периодичност за прехвърляне на
                данни от декларацията за пътна такса, допустим процент
                пропуснати/погрешни пътни такси,          прецизност на данните от
                декларациите за пътна такса, ниво на оперативна готовност;
          в)    политиката на фактуриране;
          г)    политиката на плащане;
          д)    посочване на съответния орган за уреждане на спорове и неговите
                компетенции във връзка със спорове по възнаграждението на
                доставчиците на ЕУЕПТ и на главния доставчик на услуги;
          е)    търговските условия.
   1.1.   Разделът за търговските условия включва най-малко следните елементи,
          приложими за доставчиците на ЕУЕПТ:
          а)    всички приложими фиксирани такси на база на разходите, направени от
                структурата, събираща пътна такса, за предоставяне, експлоатация и
                поддръжка на съвместима с ЕУЕПТ система. Структурата, събираща
                пътна такса, няма да налага на доставчиците на ЕУЕПТ фиксирани такси,
                основани на тези разходи, ако разходите за предоставяне, експлоатация и
                поддръжка на съвместимата с ЕУЕПТ система са включени в пътната
                такса;
          б)    всяка приложима фиксирана такса, платима от доставчиците на ЕУЕПТ
                въз основа на разхода за процедурата по акредитация, посочена в член 2,
                параграф 20 от Директива (ЕС) 2019/520, включително разхода за оценка
                на съответствието със спецификациите или на годността за ползване на
                съставните елементи на оперативната съвместимост;
          в)    приложимите изисквания за банкови гаранции или еквивалентни
                финансови инструменти, чийто размер не надхвърля средномесечната
                сума на трансакциите по плащане на пътна такса, която се плаща от
                доставчика на ЕУЕПТ за тази област на пътно таксуване. Тази сума се
                определя въз основа на сумата на всички трансакции по плащане на пътна
                такса, платена от доставчика на ЕУЕПТ за тази област на пътно таксуване
                през предходната година. За нови доставчици на ЕУЕПТ и за нова област
                за пътно таксуване, сумата се определя въз основа на очакваните средни
                трансакции, свързани с пътна такса, които доставчикът на ЕУЕПТ ще
BG                                           4                                          BG
 ---pagebreak---              плати за съответната област на пътно таксуване в рамките на
             фактурирания период, въз основа на броя договори и средната пътна
             такса на договор, заложена в бизнес плана на доставчика на ЕУЕПТ за
             конкретната област на пътно таксуване.
   1.2. Търговските условия също включват най-малко описание на елементите,
        използвани за определяне на фиксираното и/или променливо възнаграждение,
        плащано от структурата, събираща пътна такса, на доставчика на ЕУЕПТ.
        Възнаграждението може да варира в зависимост от следните елементи:
        а)   сумата на пътните такси, събрани от доставчика на ЕУЕПТ от името на
             структурата, събираща пътна такса;
        б)   броя на активните единици бордова апаратура, предоставена от
             доставчика на ЕУЕПТ, които са в употреба в областта на ЕУЕПТ на
             съответната структура, събираща пътна такса;
        в)   когато е приложимо, броя на трансакциите за пътно таксуване, или друг
             показател за разхода за мобилни комуникации между бордовата
             апаратура и бек офиса на доставчика на ЕУЕПТ;
        г)   фактурите, издадени от доставчика на ЕУЕПТ на ползвателите на ЕУЕПТ
             за пътните такси за използване на съответната област на ЕУЕПТ;
        д)   естеството на услугите, възложени от структурата, събираща пътна такса,
             на доставчика на ЕУЕПТ.
   1.3. Заявлението за област на ЕУЕПТ включва и описание на конкретните
        изисквания и задължения на главния доставчик на услуги, които се различават
        от тези на доставчиците на ЕУЕПТ и които обосновават разликите във
        възнаграждението на главния доставчик на услуги в сравнение с това на
        доставчиците на ЕУЕПТ.
   2.   Раздел, определящ предварително стъпките на акредитацията на даден
        доставчик на ЕУЕПТ за областта на ЕУЕПТ и ориентировъчната
        продължителност на процедурата за акредитация. Този раздел предвижда
        пълната процедура за оценката на съответствието със спецификациите и на
        годността за ползване на съставните елементи на оперативната съвместимост.
        Той съдържа списък на изискваните сертификати, лабораторни и полеви
        изпитвания и техните ориентировъчни разходи и измеримите критерии или
        параметри, указващи съответствие със спецификациите.
        Разделът също съдържа препратки към всички приложими международни или
        европейски стандарти, свързани с електронно пътно таксуване и изключения от
        приложението им в областта на ЕУЕПТ. Той също посочва всички технически
        изисквания, които са специфични за областта на ЕУЕПТ и не са обхванати от
        международните или европейските стандарти.
        Същата процедура за приемане се прилага за всички доставчици на ЕУЕПТ.
   3.   Раздел за данните, необходими за пътната такса.
BG                                        5                                          BG
 ---pagebreak---                                         ПРИЛОЖЕНИЕ III
     СЪОТВЕТСТВИЕ СЪС СПЕЦИФИКАЦИИТЕ И ГОДНОСТ ЗА ПОЛЗВАНЕ НА
        СЪСТАВНИТЕ ЕЛЕМЕНТИ НА ОПЕРАТИВНАТА СЪВМЕСТИМОСТ
   СЪОТВЕТСТВИЕ СЪС СПЕЦИФИКАЦИИТЕ
   Съответствието на съставните елементи на оперативната съвместимост (включително
   крайпътната апаратура и интерфейси) с изискванията, посочени в член 15, параграфи 4
   и 5 от Директива (ЕС) 2019/520 и със съответните технически спецификации и
   стандарти, преди тяхното пускане на пазара трябва да бъдат демонстрирани
   посредством някоя от следните процедури за оценка на съответствието, приспособени
   към спецификата на сектора, въз основа на модулите, предвидени в
   Решение № 768/2008/ЕО6:
   а)       вътрешен контрол на производството, залегнал в раздел I (модул А);
   б)       ЕС изследване на типа, залегнало в раздел II (модул В), което е последвано от
            съответствие с типа въз основа на вътрешен производствен контрол, залегнало
            в раздел III (модул С).
   I.       Модул А - вътрешен производствен контрол
   Вътрешният производствен контрол е процедура за оценка на съответствието, чрез
   която производителят изпълнява задълженията, посочени в точки а), б) и в) и осигурява
   и декларира изцяло на своя отговорност, че съответните съставни елементи на
   оперативната съвместимост отговарят на изискванията, посочени в член 15,
   параграфи 4 и 5 от Директива (ЕС) 2019/520.
   а)       Техническа документация
            Производителят         изготвя техническата       документация.       Документацията
            позволява да се оцени съответствието на съставните елементи на оперативната
            съвместимост с приложимите изисквания и включва подходящ анализ и оценка
            на риска/рисковете. Техническата документация определя точно приложимите
            изисквания и обхваща дотолкова, доколкото е необходимо за нуждите на
            оценката, проектирането, производството и експлоатацията на съставния
            елемент на оперативната съвместимост. Техническата документация съдържа,
            когато е приложимо, най-малко следните елементи:
                  i) общо описание на съставния елемент на оперативната съвместимост,
                  ii) идеен проект и производствени чертежи и схеми на компонентите,
                  възлите, електрическите вериги и др.,
                  iii) описания и обяснения, необходими за разбирането на споменатите
                  чертежи и схеми и за функционирането на съставния елемент на
                  оперативната съвместимост,
                  iv) указване на категорията на интерфейсите, заложена в приложение I,
                  v) списък на стандартите и/или други имащи отношение технически
                  спецификации, прилагани изцяло или частично, и описание на приетите
                  решения, за да бъдат спазени изискванията, посочени в раздел I,
   6
          Решение № 768/2008/EO на Европейския парламент и на Съвета от 9 юли 2008 г. относно обща
          рамка за предлагането на пазара на продукти и за отмяна на Решение № 93/465/ЕИО на Съвета
          (текст от значение за ЕИП)
BG                                                 6                                                BG
 ---pagebreak---                 vi) резултати от извършените проектни изчисления, проведените
                изследвания и др., и
                vii) протоколи от изпитванията.
   б)     Производство
          Производителят взема всички необходими мерки за това производственият
          процес и неговото наблюдение да осигуряват съответствието на
          произвежданите съставни елементи на оперативната съвместимост с
          техническата документация, посочена в точка а) и с изискванията на
          законодателните инструменти, приложими към тях.
   в)     ЕО декларация за съответствие
          Производителят съставя писмена ЕО декларация за съответствие за образец на
          съставен елемент на оперативната съвместимост и я съхранява заедно с
          техническата документация на разположение на националните органи в
          продължение на 10 години след пускането на съставния елемент на
          оперативната съвместимост на пазара. ЕО декларацията за съответствие
          идентифицира съставния елемент на оперативната съвместимост, за който е
          изготвена.
          Копие от ЕО декларацията за съответствие се предоставя на съответните
          органи при поискване.
   г)     Упълномощен представител
   Задълженията на производителя по точка б) могат да бъдат изпълнявани от негов
   упълномощен представител от негово име и на негова отговорност, при условие че са
   посочени в пълномощието.
   II.    МОДУЛ В – ЕС изследване на типа
   1.     ЕС изследването на типа е тази част от процедурата за оценяване на
          съответствието, при която нотифициран орган изследва техническия проект на
          даден съставен елемент на оперативната съвместимост и проверява и
          удостоверява, че техническият проект на същия отговаря на законодателния
          инструмент, който се прилага към него.
   2.     ЕС изследване на типа може да бъде извършено по един от следните начини:
                –     изследване на представителен за предвиденото производство
                      образец на комплектования съставен елемент на оперативната
                      съвместимост (тип произведен продукт),
                –     оценка на пригодността на техническия проект на съставния
                      елемент на оперативната съвместимост посредством изследване на
                      техническата документация и подкрепящи доказателства, посочени
                      в точка 3, заедно с изследване на представителни за предвиденото
                      производство образци, на една или повече критични части на
                      съставния елемент на оперативната съвместимост (комбинация от
                      типа произведен продукт и проекта на типа),
                –     оценка на пригодността на техническия проект на съставния
                      елемент на оперативната съвместимост посредством изследване на
                      техническата документация и подкрепящите доказателства,
                      посочени в точка 3, без изследване на образец (проекта на типа).
BG                                            7                                        BG
 ---pagebreak---    3. Производителят подава заявлението за ЕС изследване на типа само до един
      нотифициран орган по свой избор.
      Заявлението включва:
      а)   името и адреса на производителя, а в случаите, когато заявлението е
           подадено от упълномощен представител — и неговото име и адрес,
      б)   писмена декларация, че същото заявление не е подавано до друг
           нотифициран орган,
      в)   техническата документация, която позволява да се оцени съответствието
           на съставния елемент на оперативната съвместимост с приложимите
           изисквания на законодателния инструмент и включва адекватен анализ и
           оценка на риска/рисковете. Техническата документация определя точно
           приложимите изисквания и обхваща дотолкова, доколкото е необходимо
           за нуждите на оценката, проектирането, производството и експлоатацията
           на съставния елемент на оперативната съвместимост. Техническата
           документация съдържа, когато е приложимо, най-малко следните
           елементи:
           i) общо описание на съставния елемент на оперативната съвместимост,
           ii) идеен проект и производствени чертежи и схеми на компонентите,
           възлите, електрическите вериги и др.,
           iii) описания и обяснения, необходими за разбирането на споменатите
           чертежи и схеми и за функционирането на съставния елемент на
           оперативната съвместимост,
           iv) списък на хармонизираните стандарти и/или други съответни
           технически спецификации, данните за които са публикувани в Официален
           вестник на Европейския съюз, приложени изцяло или частично, и
           описания на решенията, приети за изпълнение на съществените
           изисквания на законодателния инструмент, когато тези хармонизирани
           стандарти не са били приложени. При частично приложени
           хармонизирани стандарти, техническата документация посочва частите,
           които са приложени,
           v) резултати от извършените проектни изчисления, проведените
           изследвания и др., и
           vi) протоколи от изпитванията,
      г)   представителните      образци     за    предвиденото      производство.
           Нотифицираният орган може да поиска допълнителни образци, ако са
           необходими за провеждането на програмата за изпитване,
      д)   подкрепящите доказателства за решението за пригодност на техническия
           проект. В тези подкрепящи доказателства се посочват всички използвани
           документи, по-специално в случаите, когато съответните хармонизирани
           стандарти и/или технически спецификации не са били приложени изцяло.
           Когато е необходимо, подкрепящите доказателства включват резултатите
           от изпитванията, проведени от подходяща лаборатория на производителя
           или от друга лаборатория от негово име и на негова отговорност.
   4. Задачи на нотифицирания орган:
BG                                      8                                          BG
 ---pagebreak---       По отношение на съставния елемент на оперативната съвместимост:
      4.1. изследва техническата документация и подкрепящите доказателства, за
      да оцени пригодността на техническия проект на съставния елемент на
      оперативната съвместимост;
      По отношение на образеца/образците:
      4.2. удостоверява, че образецът/ образците са произведени в съответствие с
      техническата документация и определя елементите, проектирани в
      съответствие с приложимите разпоредби на съответните хармонизирани
      стандарти и/или технически спецификации, както и елементите, проектирани,
      без да са приложени съответните разпоредби на тези стандарти;
      4.3. провежда подходящи изследвания и изпитвания или организира тяхното
      провеждане с цел да провери дали в случаите, когато производителят е избрал
      да приложи решенията от съответните хармонизирани стандарти и/или
      технически спецификации, същите са били приложени правилно;
      4.4 провежда подходящи изследвания и изпитвания или организира тяхното
      провеждане с цел да провери дали в случаите, когато решенията от съответните
      хармонизирани стандарти и/или технически спецификации не са приложени,
      решенията, избрани от производителя, отговарят на съответните съществени
      изисквания на законодателния инструмент;
      4.5. съгласува с производителя       мястото,   където   да   се  провеждат
      изследванията и изпитванията.
   5. Нотифицираният орган съставя доклад за оценката, в който описва действията,
      предприети съгласно точка 4, и получените резултати. Без да се засягат
      задълженията му към нотифициращите органи, нотифицираният орган
      разгласява изцяло или отчасти съдържанието на доклада само със съгласието
      на производителя.
   6. Когато типът отговаря на изискванията на конкретния законодателен
      инструмент, приложими към съответния съставен елемент на оперативната
      съвместимост, нотифицираният орган издава на производителя сертификат за
      ЕС изследване на типа. Сертификатът съдържа името и адреса на
      производителя, заключенията от изследването, условията (ако има такива) за
      неговата валидност и необходимите данни за разпознаване на одобрения тип.
      Сертификатът може да съдържа едно или повече приложения.
      Сертификатът и приложенията към него съдържат цялата необходима
      информация, за да може съответствието на произведените съставни елементи
      на оперативната съвместимост да бъде оценено спрямо изследвания тип и да се
      даде възможност за осъществяването на контрол по време на експлоатация.
      Когато типът не отговаря на приложимите изисквания на законодателния
      инструмент, нотифицираният орган отказва да издаде сертификат за ЕС
      изследване на типа и съответно информира подалия заявлението, като
      подробно мотивира отказа си.
   7. Нотифицираният орган следи за евентуални промени в общоприетото
      съвременно техническо равнище, които показват, че одобреният тип може вече
      да не отговаря на приложимите изисквания на законодателния инструмент, и
      преценява дали такива промени изискват по-нататъшни проучвания. Ако това е
      така, нотифицираният орган информира съответно производителя.
BG                                     9                                           BG
 ---pagebreak---          Производителят информира нотифицирания орган, у когото се намира
         техническата документация, отнасяща се до сертификата за ЕС изследването на
         типа, за всички промени на одобрения тип, които могат да повлияят на
         съответствието на съставния елемент на оперативната съвместимост със
         съществените изисквания на законодателния инструмент или на условията за
         валидност на сертификата. Такива промени изискват допълнително одобрение
         под формата на допълнение към оригиналния сертификат за ЕС изследване на
         типа.
   8.    Всеки нотифициран орган информира своите нотифициращи органи за
         сертификатите за ЕС изследване на типа и/или за допълненията към тях, които
         е издал или отнел, и периодично или при поискване предоставя на
         нотифициращите органи списъка на сертификатите и/или допълненията към
         тях, които е отказал, временно прекратил или ограничил по някакъв друг
         начин.
         Всеки нотифициран орган информира останалите нотифицирани органи за
         сертификатите за ЕС изследване на типа и/или за допълнения към тях, чието
         издаване е отказал, отнел, временно прекратил или ограничил по друг начин, а
         при поискване — и за сертификатите и/или допълненията към тях, които е
         издал.
   Комисията, държавите членки и останалите нотифицирани органи могат при поискване
         да получат копие от сертификатите за ЕС изследване на типа и/или от
         допълненията към тях. При поискване Комисията и държавите членки могат да
         получат копие от техническата документация и резултатите от проведените от
         нотифицирания орган изследвания. Нотифицираният орган съхранява копие от
         сертификата за ЕС изследване на типа, неговите приложения и допълнения,
         както и техническото досие, включващо документацията, представена от
         производителя, до изтичане на валидността на сертификата.
   9.    Производителят съхранява на разположение на националните органи копие от
         сертификата за ЕС изследване на типа, неговите приложения и допълнения
         заедно с техническата документация в продължение на 10 години след
         пускането на съставния елемент на оперативната съвместимост на пазара.
   10.   Упълномощеният представител на производителя може да подава заявлението
         по точка 3 и да изпълнява задълженията по точки 7 и 9, при условие че са
         посочени в пълномощието.
   III.  Модул С - Съответствие с типа въз основа на вътрешен производствен
         контрол
   1.    Съответствие с типа въз основа на вътрешен производствен контрол е тази част
         от процедурата за оценяване на съответствието, чрез която производителят
         изпълнява задълженията си по точки 2 и 3 и осигурява и декларира, че
         въпросните съставни елементи на оперативната съвместимост са в
         съответствие с типа, както е описан в сертификата за ЕС изследване на типа, и
         отговарят на изискванията на законодателния инструмент, приложими към тях.
   2.    Производство
         Производителят взема всички необходими мерки за това производственият
         процес и неговото наблюдение да осигурят съответствието на произвежданите
         съставни елементи на оперативната съвместимост с одобрения тип, описан в
BG                                         10                                          BG
 ---pagebreak---             сертификата за ЕС изследване на типа, и с изискванията на законодателния
            инструмент, приложими към тях.
   3.       Маркировка за съответствие и декларация за съответствие
            3.1. Производителят нанася изискваната маркировка за съответствие, както е
            предвидено в законодателния инструмент, върху всеки отделен съставен
            елемент на оперативната съвместимост, който е в съответствие с типа, описан в
            сертификата за ЕС изследване на типа, и който отговаря на приложимите
            изисквания на законодателния инструмент.
            3.2. Производителят съставя писмена декларация за съответствие за образец
            на съставен елемент на оперативната съвместимост и я съхранява на
            разположение на националните органи в продължение на 10 години след
            пускането на съставния елемент на оперативната съвместимост на пазара.
            Декларацията за съответствие определя образеца на съставния елемент на
            оперативната съвместимост, за който е изготвена.
            Копие от декларацията за съответствие се предоставя на съответните органи
            при поискване.
   4.       Упълномощен представител
            Задълженията на производителя по точка 3 могат да бъдат изпълнявани от
            негов упълномощен представител, от негово име и на негова отговорност, при
            условие че са посочени в пълномощието.
   IV.      Спецификации на изпитванията
   Оценката за съответствието на изпълнението с изискванията, посочени в точка 1 от
   приложение I към настоящия регламент за изпълнение и в член 5, параграф 4 от
   Директива (ЕС) 2019/520 може да се направи като се приложат следните спецификации
   на изпитванията:
            –      приложение I, параграф 1, буква a) от настоящия регламент за изпълнение
                   във връзка с трансакции за таксуване през DSRC: EN 15876-1:20167,
                   ETSI TS 102 708-1-1:20108, ETSI TS 102 708-1-2:20109, ETSI TS 102 708-2-
                   1:201310 и ETSI TS 102 708-2-2:201811, съответно;
   7
          Електронно събиране на такси. Оценка на бордовото и крайпътно оборудване за съответствие с
          EN 15509
   8
          Интелигентни транспортни системи (ИТС); RTTT; спецификации на изпитването на апаратура за
          високоскоростно предаване на данни (HDR), работеща в ISM радиочестотна лента 5,8 GHz;
          част 1: Канален слой; подчаст 1: Декларация за съответствие на прилагането на протокола (PICS)
          - проформа спецификация
   9
          Интелигентни транспортни системи (ИТС); RTTT; спецификации на изпитването на апаратура за
          високоскоростно предаване на данни (HDR), работеща в ISM радиочестотна лента 5,8 GHz;
          част 1: Канален слой; подчаст 2: Структура на серията изпитвания и цели на изпитванията
          (TSS&TP)
   10
          Интелигентни транспортни системи (ИТС); RTTT; спецификации на изпитването на апаратура за
          високоскоростно предаване на данни (HDR), работеща в ISM обхват 5,8 GHz; част 2: Приложен
          слой; подчаст 1: Декларация за съответствие на прилагането на протокола (PICS) - проформа
          спецификация
   11
          Интелигентни транспортни системи (ИТС); RTTT; спецификации на изпитването на апаратура за
          високоскоростно предаване на данни (HDR), работеща в ISM радиочестотна лента 5,8 GHz;
          част 2: Приложен слой; подчаст 2: Структура на серията изпитвания и цели на изпитванията
          (TSS&TP)
BG                                                  11                                                   BG
 ---pagebreak---            –      приложение I, параграф 1, буква б) от настоящия регламент за
                  изпълнение във връзка с проверка на съответствието на трансакциите в
                  реално време: EN ISO 13143-1:201612;
           –      приложение I, параграф 1, буква в) от настоящия регламент за
                  изпълнение, свързан с подобряване на локализацията: EN ISO 13140-
                  1:201613.
   V.      Годност за ползване (оперативна съвместимост на услугата)
           Годността за ползване на съставните елементи на оперативната съвместимост
           се оценява чрез експлоатацията или употребата в реални условия на
           използваните съставни елементи, интегрирани представително в системата за
           таксуване на ЕУЕПТ (включително среди за изпитвания) на структурите,
           събиращи пътна такса, в чиято област бордовата апаратура трябва да се движи
           за определено време на експлоатация. Оценката на годността за ползване може
           да включва изпитвания, предварително определени в заявлението за областта
           на ЕУЕПТ или пилотни системи с реални ползватели. Структурата, събираща
           пътна такса, или неин упълномощен представител, както и доставчикът на
           ЕУЕПТ, производителят или упълномощен представител и нотифицираният
           орган, пред който доставчикът на ЕУЕПТ е кандидатствал, спазват всяка
           стъпка от оценката за годност за ползване въз основа на измерими критерии
           или параметри, определени в заявлението за областта на ЕУЕПТ в съответствие
           с приложение II.
   За да извърши такава оценка при експлоатационни условия за доказване на
   експлоатационната оперативна съвместимост на съставните елементи, производителят,
   доставчикът на ЕУЕПТ или упълномощен представител или си сътрудничат пряко със
   структурите, събиращи пътна такса, или се обръщат към нотифициран орган, като
   спазват изискванията по точки a) и б). Съответната структура, събираща пътната такса,
   може да изиска изпитванията и/или пилотните проекти да се изпълняват чрез
   инфраструктурата, предоставена от нея, независимо дали доставчикът на ЕУЕПТ е
   избрал да си сътрудничи пряко със структурата, събираща пътната такса, или да се
   обърне към нотифициран орган.
           а)     Когато доставчикът на ЕУЕПТ си сътрудничи пряко със структурите,
                  събиращи пътна такса, в чиято област ще се използва бордовата
                  апаратура:
           производителят, доставчикът на ЕУЕПТ или упълномощеният представител:
                  (1)   осигуряват изпитвания или пускат в експлоатация един или повече
                        представителни за съставния елемент/съставните елементи на
                        оперативната съвместимост образци, съгласно изискванията на
                        структурите, събиращи пътна такса;
                  (2)   контролират         експлоатационното         поведение       на    съставния
                        елемент/съставните елементи на оперативната съвместимост
                        посредством процедура, одобрена и инспектирана от структурите,
                        събиращи пътна такса;
   12
          Електронно събиране на такси. Преценяване на бордовото и крайпътното оборудване за
          съответствие с ISO 12813. Част 1: Структура на серията изпитвания и цели на изпитванията
   13
          Електронно събиране на такси. Преценяване на бордовото и крайпътното оборудване за
          съответствие с ISO 13141. Част 1: Структура на серията изпитвания и цели на изпитванията
BG                                                  12                                                BG
 ---pagebreak---         (3)  представят доказателства на структурите, събиращи пътна такса, че
             съставните елементи на оперативната съвместимост отговарят на
             всички изисквания за оперативната съвместимост на съответните
             структури, събиращи пътна такса;
        (4)  изготвят декларация за годност за ползване, при условие че получат
             удостоверение за годност за ползване от структурата, събираща
             пътна такса. Декларацията за годност за ползване обхваща
             изготвената от структурите, събиращи пътна такса, оценка на
             годността за ползване на съставните елементи на оперативната
             съвместимост на ЕУЕПТ в ЕУЕПТ средата на тези структури,
             събиращи пътна такса;
   Структурата, събираща пътна такса:
        (1)  ясно определя програмата за валидиране при експлоатационни
             условия;
        (2)  одобрява процедурата за контрол на експлоатационното поведение в
             своите области на събиране на пътни такси и извършва конкретни
             проверки;
        (3)  оценява експлоатационната оперативна съвместимост със своята
             система;
        (4)  при успешно представяне на съставните елементи на оперативната
             съвместимост удостоверява годността за ползване в своите области
             на събиране на пътни такси;
   б)   Когато доставчикът на ЕУЕПТ кандидатства пред нотифициран орган,
        производителят или упълномощен представител:
        (1)  осигуряват изпитванията или пускат в експлоатация един или
             повече представителни за съставния елемент/съставните елементи
             на оперативната съвместимост образци, съгласно изискванията и
             спецификациите на структурите, събиращи пътна такса;
        (2)  контролират експлоатационното поведение на съставните елементи
             на оперативната съвместимост като използват процедура, одобрена
             и инспектирана от нотифицирания орган;
        (3)  представят пред нотифицирания орган доказателства, че съставният
             елемент/съставните елементи на оперативната съвместимост
             отговарят на всички изисквания на структурите, събиращи пътна
             такса, включително резултатите от експлоатационния опит;
        (4)  изготвят ЕО декларация за годност за ползване, при условие че
             получат сертификат за годност за ползване, издаден от
             нотифицирания орган. ЕО декларацията за годност за ползване
             обхваща изготвената от нотифицирания орган оценка/преценка на
             годността за ползване на съставните елементи на оперативната
             съвместимост на ЕУЕПТ, разгледани в областта на ЕУЕПТ и
             средата на избраните структури, събиращи пътна такса, и по-
             специално в случаите, когато се използват интерфейси, по
             отношение на техническите спецификации, по-специално тези от
             функционален характер, които подлежат на проверка;
BG                                  13                                          BG
 ---pagebreak---        Нотифицираният орган:
            (1)   взема предвид ЕО декларацията за съответствие със
                  спецификациите, както и изискванията, посочени в заявлението за
                  ЕУЕПТ на структурите, събиращи пътна такса.
            (2)   организира сътрудничеството със съответните структури, събиращи
                  пътна такса;
            (3)   проверява техническата документация и програмата за валидиране
                  при експлоатационни условия;
            (4)   одобрява процедурата за контрол на експлоатационното поведение и
                  провежда конкретни проверки;
            (5)   оценява експлоатационната оперативна съвместимост със системите
                  и операционните процеси на структурата, събираща пътна такса;
            (6)   при успешно представяне на съставните елементи на оперативната
                  съвместимост издава сертификат за годност за ползване;
            (7)   при неуспешно представяне на съставните елементи на
                  оперативната съвместимост издава обяснителен доклад. В доклада
                  се разглеждат също проблемите, които биха могли да възникнат
                  вследствие на несъответствие на системите и процесите на
                  структурата, събираща пътна такса, със съответните стандарти и
                  технически спецификации. Докладът съдържа препоръки за
                  решаване на проблемите, когато е целесъобразно.
   VI. Съдържание и формат на декларациите за съответствие                      със
       спецификациите и декларациите за годност за ползване
   1.  Съдържание на ЕО декларацията за съответствие
       ЕО декларацията за съответствие потвърждава, че е доказано изпълнението на
       изискванията,      установени     в     член 15,    параграфи 4, 5 и 6    от
       Директива (ЕС) 2019/520.
       ЕО декларацията за съответствие има примерната структура, посочена в
       точка 2 от настоящия раздел. Тя съдържа елементите, определени в
       съответните модули, посочени в настоящото приложение, и се актуализира
       непрекъснато. Тя се превежда на езика или езиците, изисквани от държавата
       членка, на чийто пазар се пуска или предоставя съставният елемент на
       оперативната съвместимост.
       Като изготвя ЕО декларацията за съответствие, производителят поема
       отговорността за съответствието на съставния елемент на оперативната
       съвместимост.
   2.  Образец на ЕО декларация за съответствие.
       (1)  № ... (уникална идентификация на съставния елемент на оперативната
            съвместимост):
       (2)  Име и адрес        на производителя   или   на  неговия   упълномощен
            представител:
       (3)  Настоящата декларация за съответствие е издадена изцяло              на
            отговорността на производителя (или лицето, което монтира):
BG                                      14                                          BG
 ---pagebreak---            (4)   Предмет на декларацията (идентификация на съставния елемент на
                 оперативната съвместимост, позволяваща проследяването му. Може да
                 включва снимка, когато е уместно):
           (5)   Описаният по-горе предмет на декларацията отговаря на съответното
                 законодателство на Съюза за хармонизация: …
           (6)   Позоваване на използваните хармонизирани стандарти или позоваване на
                 спецификациите, по отношение на които се декларира съответствие:
           (7)   Където е приложимо, нотифицираният орган ... (наименование, номер)
                 извърши … (описание на извършеното) и издаде сертификата: …
           (8)   Допълнителна информация:
   Подпис за и от името на: …………………………………
   (място и дата на издаването):
   (име, длъжност) (подпис):
   Върху ЕО декларациите за годност за ползване и придружаващите ги документи трябва
   да има дата и подпис.
   Декларациите се изготвят на същия език, на който са написани инструкциите, и
   съдържат следното:
   а)      позовавания на съответното законодателство;
   б)      името и адреса на производителя, доставчика на ЕУЕПТ или упълномощения
           представител в Съюза (посочват се търговското наименование и пълният адрес
           на упълномощения представител и търговското наименование на
           производителя);
   в)      описание на съставния елемент/съставните елементи на оперативната
           съвместимост (марка, тип, версия и т.н.);
   г)      описание на процедурата, която се следва, за да се декларира съответствие със
           спецификациите или годност за ползване;
   д)      всички съответни изисквания, на които отговарят съставните елементи на
           оперативната съвместимост, и по-специално условията за използването им;
   е)      когато е приложимо, наименование и адрес на структурите, събиращи пътна
           такса, или на нотифицираните органи, участващи в процедурата за оценка на
           съответствието със спецификациите или годността за ползване;
   ж)      където е целесъобразно, позоваване на техническите спецификации;
   з)      самоличност на подписващия, упълномощен да поема задължения от името на
           производителя или на упълномощения представител на производителя,
           установен в ЕС.
BG                                          15                                           BG